CELEX: 22006D0087
Language: sk
Date: 2006-07-07 00:00:00
Title: Rozhodnutie Spoločného výboru EHP č. 87/2006 zo 7. júla 2006 , ktorým sa mení a dopĺňa príloha IX (Finančné služby) k Dohode o EHP

19.10.2006   
            
            
               SK
            
            
               Úradný vestník Európskej únie
            
            
               L 289/23
            
         
      ROZHODNUTIE SPOLOČNÉHO VÝBORU EHP
   
   č. 87/2006
   zo 7. júla 2006,
   ktorým sa mení a dopĺňa príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IX k dohode bola zmenená a doplnená rozhodnutím Spoločného výboru EHP č. 60/2006 z 2. júna 2006 (1).
            
         
               (2)
            
            
               Smernica Európskeho parlamentu a Rady 2005/60/ES z 26. októbra 2005 o predchádzaní využívaniu finančného systému na účely prania špinavých peňazí a financovania terorizmu (2), sa má začleniť do dohody,
            
         ROZHODOL TAKTO:
   Článok 1
   Za bod 23a (smernica Komisie 92/121/ES, vypustená) prílohy IX k dohode sa vkladá tento bod:
   
      
                  „23b.
               
               
                  
                     32005 L 0060: smernica Európskeho parlamentu a Rady 2005/60/ES z 26. októbra 2005 o predchádzaní využívaniu finančného systému na účely prania špinavých peňazí a financovania terorizmu (Ú. v. EÚ L 309, 25.11.2005, s. 15).
                  Ustanovenia smernice sa na účely tejto dohody vykladajú s týmito úpravami:
                  Článok 3 ods. 5 písm. d) sa nahrádza takto:
                  ‚podvod, prinajmenšom závažný, ktorý má vplyv na finančné záujmy Európskych spoločenstiev, spočíva:
                  
                              a)
                           
                           
                              v súvislosti s výdavkami v akomkoľvek úmyselnom konaní alebo opomenutí týkajúcom sa:
                              
                                          —
                                       
                                       
                                          použitia alebo predloženia falošných, nesprávnych alebo neúplných vyjadrení alebo dokumentov, ktoré majú za následok spreneveru alebo neoprávnené zadržanie finančných prostriedkov zo všeobecného rozpočtu Európskych spoločenstiev alebo nimi, alebo v ich mene riadených rozpočtov,
                                       
                                    
                                          —
                                       
                                       
                                          utajenia informácie, ktoré je porušením osobitnej povinnosti, s tým istým následkom,
                                       
                                    
                                          —
                                       
                                       
                                          zneužitia takýchto finančných prostriedkov na iné účely než tie, na ktoré sa pôvodne poskytli;
                                       
                                    
                        
                              b)
                           
                           
                              v súvislosti s príjmami vymedzenými v rozhodnutí Rady 2000/597/ES, Euratom z 29. septembra 2000 o systéme vlastných zdrojov Európskych spoločenstiev (3) v akomkoľvek úmyselnom konaní alebo opomenutí týkajúcom sa:
                              
                                          —
                                       
                                       
                                          použitia alebo predloženia falošných, nesprávnych alebo neúplných vyhlásení alebo dokumentov, ktoré majú za následok nezákonné zníženie zdrojov všeobecného rozpočtu Európskych spoločenstiev alebo nimi, alebo v ich mene riadených rozpočtov,
                                       
                                    
                                          —
                                       
                                       
                                          utajenia informácie, ktoré je porušením osobitnej povinnosti, s tým istým následkom,
                                       
                                    
                                          —
                                       
                                       
                                          zneužitia zákonným spôsobom získanej výhody s tým istým následkom.
                                       
                                    
                        Za závažný podvod sa považuje podvod, pri ktorom ide najmenej o sumu, ktorá nesmie byť stanovená na viac ako 50 000 EUR.
               
            
   Článok 2
   Znenie smernice 2005/60/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 8. júla 2006 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
   
      V Bruseli 7. júla 2006
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 245, 7.9.2006, s. 7.
   
      (2)  Ú. v. EÚ L 309, 25.11.2005, s. 15.
   
      (3)  Ú. v. ES L 253, 7.10.2000, s. 42.“‘
   
      (4)  Ústavné požiadavky sú uvedené.
   
      Spoločné vyhlásenie zmluvných strán
      k rozhodnutiu č. 87/2006, ktorým sa smernica 2005/60/ES začleňuje do Dohody o EHP
      V súvislosti so smernicou 2005/60/ES zmluvné strany pripomínajú, že odkazy na právne akty o policajnej a justičnej spolupráci v trestných veciach sa nedotýkajú porozumenia v otázke, že policajná a justičná spolupráca v trestných veciach (hlava VI Zmluvy o EÚ) nepatrí do rozsahu pôsobnosti Dohody o EHP.
      V súvislosti so začlenením smernice 2005/60/ES do Dohody o EHP ďalej zmluvné strany pripomínajú a zohľadňujú vyhlásenie Komisie, spoločné vyhlásenie štátov EZVO, ktoré sú členmi EHP, a spoločné vyhlásenie zmluvných strán priložené k rozhodnutiu Spoločného výboru EHP č. 98/2003 z 11. augusta 2003.